נמל התעופה הבין-לאומי כריסטיאנו רונאלדו

נמל התעופה הבין-לאומי כריסטיאנו רונאלדו (בפורטוגזית: Aeroporto de Cristiano Ronaldo) הוא נמל תעופה באיי מדיירה (סמוך לערים סנטה קרוש ופונשל). נקרא בעבר "נמל התעופה סנטה קטרינה" ו"נמל התעופה מדיירה", וידוע באופן בלתי רשמי כ"נמל התעופה פונשל". נמל התעופה נפתח באופן רשמי ב-18 ביולי 1964. הטיסה הראשונה שנחתה בו הייתה של חברת התעופה טאפ פורטוגל, שנשאה 80 נוסעים. ב-23 ביולי 2016 שונה שמו של נמל התעופה מ"נמל התעופה מדיירה" ל"נמל התעופה כריסטיאנו רונאלדו", על שם כוכב הכדורגל כריסטיאנו רונאלדו, יליד פונשל. תאונות ותקריות ב-5 במרץ 1973 התרסק לתוך הים מטוס קרוול של חברת התעופה אביאקו בעת ניסיון נחיתה שם. בהתרסקות נהרגו 3 אנשי הצוות של המטוס. ב-19 בנובמבר 1979 התרסקה טיסה TP425 של טאפ פורטוגל לתוך חוף ים בעת ניסיון נחיתה כושל. המטוס עלה באש, ו-131 מתוך 164 נוסעים ואנשי צוות נהרגו. ב-18 בדצמבר 1979 התרסקה טיסה 730 של SA de Transport Aérien לתוך הים בעת ניסיון נחיתה כושל. 36 מתוך 52 נוסעים ואנשי צוות נהרגו. קישורים חיצוניים אתר האינטרנט הרשמי של נמל התעופה הבין-לאומי כריסטיאנו רונאלדו (באנגלית ובפורטוגזית) אתר האינטרנט הרשמי של נמל התעופה הבין-לאומי כריסטיאנו רונאלדו (בפורטוגזית) אתר האינטרנט הרשמי של נמל התעופה הבין-לאומי כריסטיאנו רונאלדו (בספרדית ובפורטוגזית) הערות שוליים